**ការយល់ដឹងអំពីជម្រើសហិរញ្ញវត្ថុរបស់អ្នក**

យើងមានសេចក្តីរីករាយ ដែលអ្នកបានជ្រើសរើសយក Saint Agnes Medical Center សម្រាប់តម្រូវការថែទាំ  
សុខភាពរបស់អ្នក។ យើងទន្ទឹងរង់ចាំផ្តល់ឲ្យអ្នកនូវការថែទាំប្រកបដោយគុណភាពខ្ពស់ និងដោយចិត្តអាណិតអាសូរ។

មុនពេលផ្តល់សេវាកម្ម **Saint Agnes** ស្នើសុំការទូទាត់ជាមុន។ នេះអាចធ្វើទៅបានតាមរយៈ  
ការហៅទូរស័ព្ទជាមួយអ្នកប្រឹក្សាខាងតាវលិក Saint Agnes របស់យើង ឬនៅពេលមកដល់មន្ទីរពេទ្យ ពេលចុះឈ្មោះ។

យើងយល់ថា គោលការណ៍របស់យើងក្នុងទារប្រាក់មុន អាចមានការភាន់ច្រឡំ បើសិនអ្នកបានទៅមន្ទីរពេទ្យរបស់យើង  
កាលពីអតីតកាល ហើយមិនដែលត្រូវបង់ប្រាក់មុនទទួលបានសេវាកម្ម។ សូមមេត្តាជ្រាបថា ទឹកប្រាក់បង់មុនេះ គឺជាការទូទាត់ សម្រាប់ការចំណាយសរុបពីហោប៉ៅរបស់អ្នក។ ប័ណ្ណផ្សព្វផ្សាយនេះ មានចម្លើយសម្រាប់សំណួរដែល  
គេសួរជាទូទៅខ្លះ។ យើងសង្ឃឹមថា អ្នកនឹងយល់ឃើញថាវាមានសារៈប្រយោជន៍។

សូមកត់ចំណាំថា គ្មានអ្នកជម្ងឺណា ត្រូវបានគេបដិសេធ សម្រាប់ការថែទាំបន្ទាន់/ករណីសង្រ្គោះបន្ទាន់ឡើយ ដោយផ្អែកលើ  
សមត្ថភាពរបស់គាត់ ក្នុងការចេញថ្លៃចំណាយលើសេវាកម្ម។

Saint Agnes Medical Center មិនរើសអើងអ្នកជម្ងឺ ទៅលើភាពសមត្ថភាពក្នុងការបង់ថ្លៃចំណាយឡើយ។ សម្រាប់អ្នកជម្ងឺដែលត្រូវការជំនួយផ្នែកហិរញ្ញវត្ថុ ឬកំពុងជួបការលំបាកខាងហិរញ្ញវត្ថុជាបណ្តោះអាសន្ន Saint Agnes ផ្តល់ជូនការរៀបចំហិរញ្ញវត្ថុសម្រួលបាន ឬជំនួយផ្នែកហិរញ្ញវត្ថុបន្ថែម។

សូមមើលពួកយើងអនឡាញ ***www.samc.com*** ឬហៅការិយាល័យប្រឹក្សាខាងតាវលិករបស់យើង តាមលេខ **(559) 450-SAMC** **(7262)។**

តើមានភាពខុសប្លែកគ្នាយ៉ាងដូចម្តេចខ្លះរវាង ការបង់រួមគ្នា ធានារ៉ាប់រងរួម ប្រាក់ដែលត្រូវកាត់ និងទឹកប្រាក់អតិបរមាចេញពីហោប៉ៅ?

**A. ទំនួលខុសត្រូវចេញពីហោប៉ៅៈ** ចំនួនទឹកប្រាក់ ដែលផ្អែកលើរយៈពេលដែលបានកំណត់នៃគម្រោងធានារ៉ាប់រងរបស់  
បុគ្គល។ សូមអានខាងក្រោមសម្រាប់ការពន្យល់សង្ខេបពីអ្វីដែលទំនួលខុសត្រូវចេញពីហោប៉ៅ អាចគិតបញ្ចូល។

**B. ការបង់រួមគ្នា (បង់រួម):** ទឹកប្រាក់ជាក់លាក់មួយ ដែលគេស្នើសុំសម្រាប់សេវាកម្មសុខភាពដែលមានធានារ៉ាប់រង ដូចបានកំណត់ដោយគម្រោងសុខភាពរបស់អ្នក។ ឧទាហរណ៍ៈ ការទូទាត់ $50 សម្រាប់ការទៅជួបផ្នែកសង្គ្រោះ  
បន្ទាន់របស់ពេទ្យម្តង

**C. ធានារ៉ាប់រងរួមៈ** នេះសំដៅទៅលើការចែករំលែកនៃចំណាយលើសុខភាពដែលមានធានារ៉ាប់រង ដោយអ្នកជម្ងឺ និងក្រុមហ៊ុនធានារ៉ាប់រងរបស់គាត់។ ក្រុមហ៊ុនធានារ៉ាប់រង ចេញប៉ុន្មានភាគរយនៃការចំណាយដែលមានធានារ៉ាប់រង ហើយអ្នកជម្ងឺចេញចំណែកដែលនៅសល់។

**D. ប្រាក់ដែលត្រូវកាត់ៈ** ចំណែកនៃការចំណាយលើសុខភាពដែលមានធានារ៉ាប់រងរបស់អ្នកជម្ងឺ ដែលបុគ្គល អាចទូទាត់ក្នុងឆ្នាំប្រតិទិននីមួយៗ មុនក្រុមហ៊ុនធានារ៉ាប់រង ចាប់ផ្តើមបង់ថ្លៃតាវលិក។

**E. ទឹកប្រាក់អតិបរមាចេញពីហោប៉ៅៈ** ចំនួនទឹកប្រាក់មានកម្រិតដែលគេកំណត់ទុកជាមុន ដែលបុគ្គលម្នាក់ ត្រូវតែបង់  
ដោយផ្ទាល់ មុនក្រុមហ៊ុនធានារ៉ាប់រង ឬនិយោជកដែលធានារ៉ាប់រងដោយខ្លួនឯង នឹងបង់ 100 ភាគរយនៃការចំណាយ  
លើការថែទាំសុខភាពរបស់បុគ្គល។

សំណួរដែលគេសួរញឹកញាប់

**ហេតុអ្វីបានជាគេស្នើសុំការទូទាត់ជាមុន សម្រាប់ទំនួលខុសត្រូវចេញពីហោប៉ៅរបស់ខ្ញុំ?**

Saint Agnes Medical Center ចាប់ផ្តើមប្រមូលចំនួនទឹកប្រាក់ជាមុន ជាការគួរសមដល់អ្នកជម្ងឺរបស់យើង ក្នុងការកាត់បន្ថយក្តីកង្វល់ខាងហិរញ្ញវត្ថុ ដែលពាក់ព័ន្ធនឹងការទៅពេទ្យ។ ការទូទាត់មុននេះ នឹងអនុវត្តចំពោះ  
ការចំណាយសរុបរបស់អ្នក។ គេនឹងចេញវិក្កយបត្រសម្រាប់សមតុល្យដែលនៅសល់ ក្រោយធានារ៉ាប់រងទូទាត់រួច។

**តើជម្រើសទូទាត់របស់ខ្ញុំមានអ្វីខ្លះ?**

មន្ទីរពេទ្យ ទទួលយកសែក ប័ណ្ណឥណទាន ប័ណ្ណឥណពន្ធ និងសាច់ប្រាក់សុទ្ធ។

**ចុះបើខ្ញុំអត់មានធានារ៉ាប់រង ឬមិនអាចទូទាត់សម្រាប់ទំនួលខុសត្រូវចេញពីហោប៉ៅរបស់ខ្ញុំវិញ យ៉ាងម៉េចដែរ?**

Saint Agnes Medical Center ផ្តល់ការរៀបចំហិរញ្ញវត្ថុសម្រួល ដើម្បីឆ្លើយតបតាមតម្រូវការផ្ទាល់ខ្លួនរបស់អ្នក។ សម្រាប់អ្នកទាំងឡាយដែលមិនអាចទូទាត់ថ្លៃសេវាកម្មសុខភាពចាំបាច់ គេនឹងខិតខំជួយអ្នកក្នុងការទទួលបានជំនួយ  
សម្រាប់ទូទាត់វិក្កយបត្រសុខភាពរបស់អ្នក រាប់ទាំងជម្រើសខាងក្រោមៈ

* **គម្រោងទូទាត់ ឬប្រាក់កម្ចីអ្នកជម្ងឺ** – អ្នកជម្ងឺ អាចបង់ថ្លៃសេវាកម្ម ជាការបង្កើនរៀងរាល់ខែ ក្នុងរយៈ  
  ពេលណាមួយ។
* **កម្មវិធីជំនួយរបស់រដ្ឋ** – ក្រុមរបស់យើង អាចធ្វើការជាមួយអ្នក ដើម្បីមើលថាអ្នកមានគុណវុឌ្ឍសម្រាប់  
  កម្មវិធីរដ្ឋាភិបាលឬអត់។
* **កម្មវិធីជំនួយផ្នែកហិរញ្ញវត្ថុ** – មានកម្មវិធីច្រើនសម្រាប់អ្នកជម្ងឺ ដែលមានសិទ្ធិទទួលបានជំនួយរបស់រដ្ឋ/សហព័ន្ធ ប៉ុន្តែមិនមានធនធានហិរញ្ញវត្ថុគ្រប់គ្រាន់ទេ។ បន្ទាប់ពីបំពញការវាយតម្លៃខាងហិរញ្ញវត្ថុ អ្នកអាចមានសិទ្ធិ  
  ទទួលបានជំនួយផ្នែកហិរញ្ញវត្ថុ សម្រាប់សេវាកម្ម ដែលផ្តល់ដោយ Saint Agnes។

**ហេតុអ្វីមានវិក្កយបត្រច្រើន សម្រាប់ការទៅជួបពេទ្យតែម្តង?**

Saint Agnes ទទួលខុសត្រូវតែចេញវិក្កយបត្រ និងប្រមូលវិក្កយបត្រ សម្រាប់សេវាកម្មមន្ទីរពេទ្យ។ ដោយសារគ្រូពេទ្យ មិនមែនជាបុគ្គលិករបស់មន្ទីរពេទ្យ គេតម្រូវឲ្យពួកគេផ្ញើវិក្កយបត្រដាច់ដោយឡែកសម្រាប់សេវាកម្មរបស់ពួកគេ។ សម្ភារៈពេទ្យដែលប្រើប្រាស់បានយូរ និងក្រុមហ៊ុនឡានពេទ្យ ក៏ចេញវិក្កយបត្រដាច់ដោយឡែកពីមន្ទីរពេទ្យ។

អាស្រ័យលើសេវាកម្មដែលទទួលបាន អ្នកអាចទទួលបានវិក្កយបត្រដាច់ដោយឡែកពីក្រុមមួយ ឬច្រើន រាយខាងក្រោម។ បើសិនអ្នកមានសំណួរណាមួយ យើងលើកទឹកចិត្តអ្នកឲ្យទាក់ទងមកការិយាល័យចេញវិក្កយបត្រដែលសមស្រប។

សម្រាប់បញ្ជីពេញលេញនៃក្រុមហ៊ុនខាងក្រៅ ដែលអ្នកអាចទទួលបានវិក្កយបត្រ សូមមើល ***www.samc.com***។

**ឡានពេទ្យ**

*បញ្ជីក្រុមហ៊ុនឡានពេទ្យ មាននៅ* ***samc.com***

**វិជ្ជាសាស្រ្តដាក់ថ្នាំសណ្តំ**

អ្នកប្រឹក្សាខាងដាក់ថ្នាំសណ្តំរបស់ Fresno **(559) 436-0871**

**សម្ភារៈពេទ្យដែលប្រើប្រាស់បានយូរ**

DJO Global, Inc. **888-225-4398**

**ផ្នែកសង្រ្គោះបន្ទាន់**

CEP – គ្រូពេទ្យសង្រ្គោះបន្ទាន់នៅរដ្ឋកាលីហ្វ័ញ៉ា នៃសហរដ្ឋអាមេរិក **(800) 498-7157** OB Hospitalist Group (OBHG) **(864) 908-3627**

**គ្រូពេទ្យប្រចាំមន្ទីរពេទ្យ**

CEP – គ្រូពេទ្យសង្រ្គោះបន្ទាន់នៅរដ្ឋកាលីហ្វ័ញ៉ានៃសហរដ្ឋអាមេរិក **(800) 498-7157**

**មន្ទីរពិសោធន៍/រោគសាស្រ្ត**

Saint Agnes Pathology Medical Group **(877) 411-9005** or **(800) 775-4238**

**ការព្យាបាលដោយវិទ្យុសកម្ម**

cCare – California Cancer Associates **(559) 438-1245**

**វិទ្យុសកម្ម (X-ray, CT scan, MRI, Nuclear Medicine)**

Wishon Radiological Medical Group, Inc. **(559) 485-8330**

សូមអរគុណដែលបានផ្តល់ឱកាសឲ្យ Saint Agnes បម្រើសេចក្តីត្រូវការថែទាំ  
សុខភាពរបស់អ្នក។

បើសិនអ្នកមានសំណួរបន្ថែម សូមកុំស្ទាក់ស្ទើរទាក់ទងមកការិយាល័យប្រឹក្សាខាងតាវលិក **(559) 450-SAMC** **(7262)**។

Saint Agnes Medical Center គោរពតាមច្បាប់សិទ្ធិស៊ីវិលរបស់សហព័ន្ធ ដែលពាក់ពន្ធ និងមិនរើសអើង ដោយផ្អែកលើជាតិសាសន៍ ពណ៌សម្បុរ សញ្ជាតិ អាយុ ពិការភាព ឬភេទឡើយ។